Александър Пушкин
Към Кривцов

Превод от руски: Николай Кънчев, —

chitanka.info

Към Кривцов[0]

Плашиш ни, приятел мил:

гробът скоро ще ни вземе —

как ще бъда толкоз време

аз бездомен и унил.

Нека хладната ни чаша

бавно друга я смени;

ще изгубим тази наша

младост с всички скъпи дни.

И пред вечната тъмница

на вратата ще се спрем,

от патоската царица

свеж венец ще изберем;

сетен миг от леността ни,

да напълним всеки съд —

сенките ни са събрани,

бягат в Лета те отвъд.

Смъртният ни час е светъл;

и любимите безспир

ще събират вече пепел

в урните от всеки пир.

[0] Напечатано в избраните стихотворения на Пушкин, 1826 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.